Stern-werk behaal meer as R10 m. op veiling | Netwerk24
Stern-werk behaal meer as R10 m. op veiling
08 Oktober 2019 15:30
Irma Stern se olieverfskildery Watussi Woman with Mountains (1946) het R10,24 miljoen op Maandagaand se Strauss & Co-veiling in Kaapstad behaal.
Irma Stern se olieverfskildery Watussi Woman with Mountains (1946) het R10 242 000 op Maandagaand se Strauss & Co-veiling in Kaapstad behaal.
Op dié lenteveiling van die afslaer is 688 items verkoop en die totale inkomste van die veiling beloop R55 miljoen.
Drie wêreldrekords is vir die kunstenaars Walter Meyer, Neil Rodger en Judith Mason opgestel.
J.H. Pierneef se landskap Gold & Green, Rooiplaat, N.T. is vir R2,7 miljoen opgeveil. Mason en Rodger se werke het vir R432 440 elk verkoop, wat vir al drie die kunstenaars ’n rekord is.
Stern se Still Life with Gladioli and Fruit het vir R2,62 miljoen verkoop.
Strauss & Co se volgende veiling is in Johannesburg op 11 November om 19:00. Dit het ’n Paryse tema en onder die werke wat opgeveil gaan word, is dié van Alexis Preller, William Kentridge en Penny Siopis wat elk ’n tydperk in die Franse hoofstad deurgebring het.
Hul volgende Saterdag-veiling is op 19 Oktober.
Javett UP open op Tuks-kampus